pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธพว. ยกขบวน 4 โปรแกรมเสริมแกร่งเอสเอ็มอี เดือน มิ.ย. 65 จัดเต็มความรู้ เพิ่มศักยภาพ พารวยด้วยออนไลน์ตอบเทรนด์ลูกค้ายุคใหม่
วันอังคารที่ 31 พฤษภาคม 2565
ธพว. ยกขบวน 4 โปรแกรมเสริมแกร่งเอสเอ็มอี เดือน มิ.ย. 65 จัดเต็มความรู้ เพิ่มศักยภาพ พารวยด้วยออนไลน์ตอบเทรนด์ลูกค้ายุคใหม่
SME D Bank จัดกิจกรรม “การพัฒนา” ตลอดเดือนมิถุนายน 2565 พบกับ 4  โปรแกรมจัดขึ้นในรูปแบบออนไลน์ ช่วยเติมความรู้ ยกระดับกิจการ ขยายช่องทางการตลาดสู่โลกออนไลน์ เพิ่มยอดขาย สร้างรายได้ รองรับความต้องการผู้บริโภคลูกค้ายุคใหม่
นายโมกุล โปษยะพิสิษฐ์ รองกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ในฐานะธนาคารเพื่อการพัฒนา พร้อมส่งเสริมและสนับสนุนผู้ประกอบการเอสเอ็มอี เพิ่มศักยภาพธุรกิจ ผ่านกิจกรรม “การพัฒนา” ตลอดเดือนมิถุนายน 2565 พบกับ 4 โปรแกรมจัดขึ้นในรูปแบบออนไลน์ ช่วยเติมความรู้ ยกระดับกิจการ ขยายช่องทางการตลาดสู่โลกออนไลน์ เพิ่มยอดขาย สร้างรายได้ รองรับความต้องการผู้บริโภคลูกค้ายุคใหม่ เดินหน้าธุรกิจสู่ความสําเร็จอย่างยั่งยืน ประกอบด้วย
1. โครงการ “SME D STARTUP ไอเดียธุรกิจ ต่อยอดแนวคิด สู่ความสําเร็จ” จับมือ ม.ศิลปากร บ่มเพาะผู้ประกอบการใหม่สู่ STARTUP เสริมสร้างศักยภาพการดําเนินธุรกิจ ด้วยแนวคิดใหม่และนวัตกรรมสู่ความยั่งยืน พร้อมนําเสนอแผนธุรกิจและโอกาสเข้าถึงแหล่งเงินทุน เปิดรับสมัครตั้งแต่ 1–27 มิ.ย.65 จํานวนจํากัด
2. โครงการ “SME Digital Market ครบเครื่อง คู่คิด การตลาดดิจิทัล” จับมือมูลนิธิคีนันแห่งเอเซีย ติวเข้ม รุ่นที่ 1 ระหว่างวันที่ 1 มิ.ย.65 ถึง 10 มิ.ย. 65 และรุ่นที่ 2 ระหว่างวันที่ 3 มิ.ย.65 ถึง 20 ก.ค.65 ตั้งแต่เวลา 13.30-16.30 น. ช่วยเปิดโลกการตลาดออนไลน์ สอนเทคนิคเปิดร้านอย่างไรให้ปังใน Shopee, ปักหมุดใน Google Map เพิ่มโอกาสทางธุรกิจ และเทคนิคการสร้างเพจธุรกิจบน Facebook เป็นต้น
3. โครงการ “Workshop เปิดตลาดออนไลน์ เพิ่มยอดขายปังกับ Thailandpostmart.com” รุ่นที่ 2 อบรมหลักสูตรเปิดหน้าร้าน E-marketplace ฟรี! ผ่านแพลตฟอร์ม Thailandpostmart.com ช่วยเพิ่มช่องทางการขาย ขยายตลาด สนับสนุนธุรกิจเติบโต จัดวันที่ 27 มิ.ย.65 เวลา 13.30-15.30 น.
4. โครงการ “E-learning SME D Academy” เติมความรู้ฟรี ตลอด 24 ชั่วโมง สิทธิพิเศษสําหรับลูกค้า SME D Bank มอบความรู้การทํา Content เช่น ถ่ายภาพและวิดีโอโปรโมทสินค้า พร้อมช่วยโปรโมทสินค้าผ่านสื่อของ SME D Bank อีกทั้ง พาจับคู่ธุรกิจ (Business Matching) สามารถแจ้งความประสงค์เข้าร่วมได้ตลอดเดือน มิ.ย. 65
ทั้งนี้ ทุกกิจกรรมจัดผ่านระบบออนไลน์ เข้าร่วมได้ฟรี! สมัครและสอบถามรายละเอียดเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call Center 1357
รัฐบาลไทย-ข่าวทำเนียบรัฐบาล-เพิ่มงบโครงการส่งเสริมผลิตข้าวอินทรีย์พร้อมขยายเวลา
วันจันทร์ที่ 20 กันยายน 2564
เพิ่มงบโครงการส่งเสริมผลิตข้าวอินทรีย์พร้อมขยายเวลา
วันจันทร์ที่ 20 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบกลาง 869 ล้านบาท เพื่อใช้เป็นเงินอุดหนุนเกษตรกรของโครงการส่งเสริมการผลิตข้าวอินทรีย์ ปี 2562 และขยายระยะเวลาดําเนินการจากเดิมสิ้นสุดปีงบประมาณ 2564 เป็นสิ้นสุดปีงบประมาณ 2565 โดยเกษตรกรที่ผ่านการประเมินเตรียมความพร้อม จะได้รับเงินอุดหนุนไร่ละ 2,000 บาท เกษตรกรที่ผ่านการประเมินระยะปรับเปลี่ยน ไร่ละ 3,000 บาท และเกษตรกรที่ได้การรับรองมาตรฐานการผลิตข้าวอินทรีย์ ไร่ละ 4,000 บาท รายละไม่เกิน 15 ไร่ เป็นเวลาต่อเนื่อง 3 ปี เพื่อชดเชยรายได้แก่เกษตรกรเนื่องจากผลผลิตข้าวจะลดลงในระยะเริ่มต้นของการเปลี่ยนผ่านจากระบบการผลิตปกติเข้าสู่ระบบการผลิตแบบอินทรีย์ ซึ่งโครงการนี้เป็นส่วนหนึ่งของการรักษาเสถียรภาพราคาข้าวและรายได้เกษตรกร
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครูมวย เฮ !! รมว.เฮ้ง ลุยยกร่างมาตรฐานฝีมือแรงงานแห่งชาติ สาขาผู้ฝึกสอนมวยไทย
วันพุธที่ 10 สิงหาคม 2565
ครูมวย เฮ !! รมว.เฮ้ง ลุยยกร่างมาตรฐานฝีมือแรงงานแห่งชาติ สาขาผู้ฝึกสอนมวยไทย
ครูมวย เฮ !! รมว.เฮ้ง ลุยยกร่างมาตรฐานฝีมือแรงงานแห่งชาติ สาขาผู้ฝึกสอนมวยไทย
วันที่10สิงหาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับคุณเมรีฟิลิปปูซ์เจ้าของค่ายมวยเชียงใหม่มวยไทยนครเจนีวาสวิตเซอร์แลนด์คุณสุพิชชาฟิลิปปูซ์คุณสุพิชญาฟิลิปปูซ์บุตรสาวพร้อมด้วยคณะนักมวยชาวต่างชาติในโอกาสเข้าพบรัฐมนตรีว่าการกระทรวงแรงงานเพื่อเยี่ยมคารวะและหารือเรื่องการสนับสนุนการจัดแสดงศิลปะมวยไทยและการยกระดับมาตรฐานฝีมือแรงงานสาขาผู้ฝึกสอนมวยไทยโดยมีผู้บริหารระดับสูงกระทรวงแรงงานเข้าร่วมในครั้งนี้ด้วยณห้องจัตุมงคลชั้น6อาคารกระทรวงแรงงาน
นายสุชาติกล่าวว่าในวันนี้คุณเมรีฟิลิปปูซ์เจ้าของค่ายมวยเชียงใหม่มวยไทยในสวิตเซอร์แลนด์ได้นําคณะนักมวยชาวต่างชาติที่ได้สอนในค่ายมาชกมวยที่เวทีราชดําเนินและได้มาพบผมที่กระทรวงแรงงานเพื่อให้กระทรวงแรงงานช่วยเหลือในการส่งเสริมมาตรฐานฝีมือแรงงานเกี่ยวกับทักษะการให้กับครูฝึกเพื่อให้ได้มาตรฐานมวยไทยตามนโยบายของท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาที่ท่านกําชับกับผมมาตลอดว่าในต่างประเทศนั้นกีฬามวยไทยเป็นที่นิยมชื่นชอบเป็นอย่างมากซึ่งทําอย่างไรให้ได้มาตรฐานและเป็นไปในทิศทางเดียวกันผมจึงได้ให้กรมพัฒนาฝีมือแรงงานจัดทําหลักสูตรขึ้นมาโดยแบ่งเป็น2ส่วนคือส่วนแรกสําหรับพี่น้องคนไทยที่ได้เปิดโรงเรียนสอนมวยไทยให้กรมพัฒนาฝีมือแรงงานส่งเจ้าหน้าที่เข้าไปทดสอบมาตรฐานฝีมือแรงงานให้และส่วนที่ค่ายมวยที่มีอยู่แล้วในต่างประเทศกรมพัฒนาฝีมือแรงงานจะประสานการรวมกลุ่มและให้เจ้าหน้าไปจัดการพัฒนาทักษะถึงที่ค่ายมวยเพื่ออํานวยความสะดวกและประหยัดค่าใช้จ่ายซึ่งกระทรวงแรงงานจะดําเนินการทั้งเชิงรุกและเชิงรับเพื่อให้ชาวต่างชาติที่มาเรียนเชื่อมั่นในมาตรฐานฝีมือแรงงานเรื่องศิลปะการสอนมวยของคนไทยส่วนของความคืบหน้าการจัดทํามาตรฐานฝีมือแรงงานแห่งชาติสาขาอาชีพภาคบริการสาขาผู้ฝึกสอนมวยไทยนั้นขณะนี้กระทรวงแรงงานโดยกรมพัฒนาฝีมือแรงงานอยู่ในขั้นตอนการจัดทําร่างมาตรฐานฝีมือแรงงานแห่งชาติและร่างคุณสมบัติของผู้เข้ารับการทดสอบสาขาอาชีพภาคบริการสาขาผู้ฝึกสอนมวยไทยและพิจารณาการทดลองทดสอบมาตรฐานฝีมือแรงงานแห่งชาติสาขาอาชีพภาคบริการสาขาผู้ฝึกสอนมวยไทยระดับ1เพื่อทดลองความถูกต้องและความสมบูรณ์ของวิธีการทดสอบฯตามแผนการดําเนินงานจัดทํามาตรฐานฝีมือแรงงานแห่งชาติสาขาอาชีพภาคบริการสาขาผู้ฝึกสอนมวยไทย
คุณเมรีฟิลิปปูซ์เจ้าของค่ายมวยเชียงใหม่มวยไทยในสวิตเซอร์แลนด์กล่าวว่าในวันนี้ดิฉันและคณะนักมวยชาวต่างชาติขอขอบคุณท่านสุชาติชมกลิ่นรมว.แรงงานที่ได้ให้เข้าพบและช่วยเหลือพวกเราในการส่งเสริมการยกระดับมาตรฐานฝีมือแรงงานให้กับครูสอนมวยไทยเพื่อให้ครูมวยอาชีพได้รับการรับรองตามมาตรฐานฝีมือในแต่ละระดับและสามารถถ่ายทอดวิชาความรู้ด้านศิลปะมวยไทยได้อย่างถูกต้องและอยากให้คนไทยทุกคนภาคภูมิใจในกีฬามวยไทยซึ่งเป็นกีฬามีศิลปะสวยงามของคนไทยเป็นการใช้ออกกําลังกายสามารถป้องกันตัวได้ที่สําคัญได้รับความนิยมของชาวต่างชาติอย่างมากคนไทยจึงต้องช่วยกันรักษาและสนับสนุนให้อยู่คู่สังคมไทยต่อไป
+++++++++++++++++++
กองเผยแพร่และประชาสัมพันธ์
10สิงหาคม2565
รัฐบาลไทย-ข่าวทำเนียบรัฐบาล-อาเซียนส่งเสริมผู้ประกอบการสตรี ขับเคลื่อนเศรษฐกิจในภูมิภาค รัฐบาลเห็นชอบความร่วมมือ เตรียมลงนามในที่ประชุมสุดยอดผู้นำอาเซียน
วันพุธที่ 10 สิงหาคม 2565
อาเซียนส่งเสริมผู้ประกอบการสตรี ขับเคลื่อนเศรษฐกิจในภูมิภาค รัฐบาลเห็นชอบความร่วมมือ เตรียมลงนามในที่ประชุมสุดยอดผู้นําอาเซียน
อาเซียนส่งเสริมผู้ประกอบการสตรี ขับเคลื่อนเศรษฐกิจในภูมิภาค รัฐบาลเห็นชอบความร่วมมือ เตรียมลงนามในที่ประชุมสุดยอดผู้นําอาเซียน
วันที่ 10 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (9 สิงหาคม 2565) ว่า ครม.เห็นชอบร่างปฏิญญาว่าด้วยการสร้างอนาคตที่ยั่งยืน ครอบคลุม และยืดหยุ่นในการส่งเสริมผู้ประกอบการสตรี ตามที่กระทรวงการพัฒนาสังคมและความมั่นคงของมนุษย์เสนอ โดยจะมีการรับรองร่างปฏิญญาในการประชุมสุดยอดผู้นําอาเซียน ครั้งที่ 11 ที่จะจัดขึ้น ณ กรุงพนมเปญ ประเทศกัมพูชา ในเดือนพฤศจิกายนนี้
ร่างปฏิญญาฉบับนี้ มีสาระสําคัญเป็นการส่งเสริมผู้ประกอบการสตรีในภูมิภาคอาเซียน อาทิ 1) ส่งเสริมความเสมอภาคระหว่างเพศและการเสริมพลังสตรีและเด็กผู้หญิง 2) ส่งเสริมพลังทางเศรษฐกิจของสตรีและการพัฒนาผู้ประกอบการสตรีในอาเซียน โดยการสร้างระบบและสิ่งแวดล้อมที่เอื้ออานวยต่อการสร้างศักยภาพ เสริมสร้างองค์ความรู้ ทักษะ และศักยภาพของผู้ประกอบการสตรีในภูมิภาค 3) เน้นย้ําถึงความสําคัญของสตรีในการขับเคลื่อนเศรษฐกิจ โดยประกันสิทธิและการเข้าถึงของสตรีในด้านการศึกษาและฝึกอบรม การเป็นผู้นํา บริการสุขภาพและบริการด้านการเงินอย่างเท่าเทียม 4)การสร้างความยั่งยืนพร้อมรับการเปลี่ยนแปลงสําหรับผู้ประกอบการสตรีที่ต้องการความร่วมมือจากหลากหลายภาคส่วนทั้งในประเทศและระหว่างประเทศ นอกจากนี้ ยังได้กําหนดแนวทางในการดําเนินการของประเทศสมาชิกอาเซียนเพื่อพัฒนาและส่งเสริมศักยภาพของผู้ประกอบการสตรีในภูมิภาค อาทิ
1. กําหนดอุปสรรคเชิงสถาบันและเชิงโครงสร้างที่สตรีต้องเผชิญ โดยเฉพาะสตรีพิการและสตรีที่อยู่ในสถานการณ์เปราะบางในการจะเป็นผู้ประกอบการ และการเสริมอํานาจทางเศรษฐกิจในวงกว้าง
2. เสริมสร้างนโยบายและกรอบกฎหมายที่สนับสนุนการพัฒนาความเป็นผู้ประกอบการสตรี เช่น บริการด้านการเงินและแหล่งทุน การเข้าถึงตลาดทั้งสาธารณะและเอกชน รวมถึงตลาดออนไลน์
3. ส่งเสริมการลงทุนในธุรกิจที่สตรีเป็นเจ้าของหรือเป็นผู้นําธุรกิจ ช่วยสร้างโอกาสในการจ้างงาน การลงทุนในธุรกิจ หรือการลงทุนในองค์กรที่เสนอผลิตภัณฑ์หรือบริการที่ปรับปรุงพัฒนาชีวิตของสตรี
4. ส่งเสริมมาตรการให้สตรีปรับตัว รับมือ และฟื้นตัวจากวิกฤตโรคโควิด-19 สนับสนุนให้สตรีเริ่มต้นธุรกิจใหม่และหลากหลาย เพิ่มทักษะการใช้เทคโนโลยีและการสื่อสารอย่างมีประสิทธิภาพ
5. เก็บรวบรวมข้อมูลสําหรับการวิเคราะห์แบบเพศภาวะ สร้างแผนปฏิบัติการ และการติดตามความก้าวหน้าของธุรกิจที่มีสตรีเป็นเจ้าของและสตรีผู้นํา
6. ส่งเสริมแนวทางที่ตอบสนองทางเพศภาวะ ซึ่งจะครอบคลุมบทบาทของผู้ประกอบการสตรีเพื่อความก้าวหน้าในการพัฒนาอย่างยั่งยืน โดยเฉพาะสตรีพิการและสตรีที่อยู่ในสถานการณ์เปราะบางในการช่วยเหลือทางวิชาการ การพัฒนาศักยภาพทั้งในกิจกรรมฝึกอาชีพ บริการด้านการค้าและการเงิน และการสนับสนุนทางการตลาดและการเปิดโอการฝึกอบรมด้านดิจิทัล
7. ตระหนักและให้คุณค่างานการดูแลที่ไม่ได้รับค่าจ้าง และงานในครัวเรือนของสตรี โดยมีนโยบายการคุ้มครองทางสังคมและโครงสร้างพื้นฐาน การส่งเสริมความรับผิดชอบร่วมกันและความสมดุลของชีวิตการทํางานภายในครัวเรือนและครอบครัว
รัฐบาลไทย-ข่าวทำเนียบรัฐบาล-ขยายโครงการบริหารจัดการและพัฒนาคุณภาพข้าวปี 64-65
วันพุธที่ 18 พฤษภาคม 2565
ขยายโครงการบริหารจัดการและพัฒนาคุณภาพข้าวปี 64-65
วันพุธที่ 18 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนแก่เกษตรกร โดยอนุมัติกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 เพิ่มเติมกว่า 594 ล้านบาท รวมวงเงินโครงการทั้งสิ้น 55,567 ล้านบาท เพื่อใช้ในการจ่ายเงินช่วยเหลือให้แก่เกษตรกรในอัตราไร่ละ 1,000 บาท ครัวเรือนละไม่เกิน 20 ไร่ หรือครัวเรือนละไม่เกิน 20,000 บาท พร้อมทั้งเห็นชอบขยายระยะเวลาโครงการจากเดิมสิ้นสุด 31 พ.ค. เป็นสิ้นสุด 30 ก.ย.2565 และขยายเวลาการจ่ายเงินออกไปถึงวันที่ 31 ส.ค.2565 เพื่อแบ่งเบาภาระต้นทุนการผลิตที่สูงขึ้นและจูงใจให้เกษตรกรดูแลรักษาข้าวให้มีคุณภาพ โดยโครงการนี้ครอบคลุมเกษตรกรกว่า 4.6 ล้านครัวเรือน คิดเป็นพื้นที่เกษตรรวมกว่า 62 ล้านไร่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ ปลื้มประเทศไทยเป็นเจ้าภาพ “MotoGP 2022” ต่อเนื่อง เชื่อมั่นศักยภาพการจัดงานกีฬานานาชาติของไทย พร้อมสั่งการทุกหน่วยงานต่อยอดนโยบาย Soft Power อย่างสร้างสรรค์
วันเสาร์ที่ 30 เมษายน 2565
โฆษกรัฐบาลเผย นายกฯ ปลื้มประเทศไทยเป็นเจ้าภาพ “MotoGP 2022” ต่อเนื่อง เชื่อมั่นศักยภาพการจัดงานกีฬานานาชาติของไทย พร้อมสั่งการทุกหน่วยงานต่อยอดนโยบาย Soft Power อย่างสร้างสรรค์
โฆษกรัฐบาลเผย นายกฯ ปลื้มประเทศไทยเป็นเจ้าภาพ “MotoGP 2022” ต่อเนื่อง เชื่อมั่นศักยภาพการจัดงานกีฬานานาชาติของไทย พร้อมสั่งการทุกหน่วยงานต่อยอดนโยบาย Soft Power อย่างสร้างสรรค์ ดึงดูดนักท่องเที่ยวและกระตุ้นเศรษฐกิจ
วันนี้ (30 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและชื่นชมที่ประเทศไทยได้เป็นเจ้าภาพจัดการแข่งขันรถจักรยานยนต์ชิงแชมป์โลก รายการ โมโต จีพี (MotoGP) อีกครั้ง ถือเป็นโอกาสพัฒนาศักยภาพกีฬาไทยอย่างมีประสิทธิภาพในทุกมิติ ทั้งยังเป็นอีกหนึ่งแนวทางในการกระตุ้นเศรษฐกิจและการท่องเที่ยวไทย
โฆษกประจําสํานักนายกรัฐมนตรี กล่าวว่า ประเทศไทยเคยประสบความสําเร็จในการเป็นเจ้าภาพการแข่งขัน MotoGP เมื่อปี 2562 มาแล้ว ซึ่งครั้งนี้ถือเป็นโอกาสกระตุ้นเศรษฐกิจด้วยเม็ดเงินหมุนเวียนในจังหวัดบุรีรัมย์และจังหวัดภาคอีสานรวมกว่า 4,000 ล้านบาท มีผู้เข้าร่วมงานทั้งหมดกว่า 2.2 แสนคน เป็นชาวไทย 1.6 แสนคน และนักท่องเที่ยวต่างชาติ 5.9 หมื่นคน ทําให้เกิดการจ้างงานในพื้นที่รวม 5,466 ตําแหน่ง เห็นได้ว่าการเป็นเจ้าภาพ MotoGP เป็นโอกาสสร้างรายได้กระตุ้นเศรษฐกิจและการท่องเที่ยวอย่างเป็นรูปธรรม รัฐบาลจึงผลักดันไทยให้เป็นเจ้าภาพจัดการแข่งขันรถจักรยานยนต์ชิงแชมป์โลก รายการ โมโต จีพี (MotoGP) ด้วยแนวคิดสนับสนุนการท่องเที่ยวเชิงกีฬา (Sport Tourism) ดึงดูดเรดาร์ของโลกและนักท่องเที่ยวต่างชาติผ่านการเป็นโมเดลของการเป็นเจ้าภาพจัดการแข่งขันระดับโลก เพื่อเป็นโอกาสต่อยอดสนับสนุนกระตุ้นเศรษฐกิจไทยในปีนี้ไทยได้รับเลือกเป็นเจ้าภาพการแข่งขันรถจักรยานยนต์ชิงแชมป์โลก “MotoGP 2022” สนามที่ 18 ซึ่งมีกําหนดจัดขึ้นระหว่างวันที่ 30 กันยายน - 2 ตุลาคม 2565 ณ สนามช้างอินเตอร์เนชั่นแนลเซอร์กิต จ.บุรีรัมย์ และไทยจะเป็นเจ้าภาพจัดการแข่งขันฯ ต่อไปจนถึงปี 2569
นายธนกร กล่าวว่า นายกรัฐมนตรียินดีและเชื่อมั่นในศักยภาพและความพร้อมของประเทศ ทั้งด้านสถานที่จัดการแข่งขันที่มีมาตรฐานสากล ด้านการบริหารจัดการกิจกรรมการแข่งขันที่ไทยมีความชํานาญ ด้านทรัพยากรที่พร้อมต่อการใช้จัดการแข่งขันระดับโลก ทรัพยากรบุคคลที่มีประสบการณ์ ความรู้ ความเชี่ยวชาญ ตลอดจนเอกลักษณ์ความเป็นไทย ที่สามารถดึงดูดสร้างความประทับใจให้นักท่องเที่ยวผู้มาเยือนได้อย่างดี รวมทั้ง นายกรัฐมนตรีได้เป็นกําลังใจให้นักกีฬาชาวไทยที่เข้าร่วมการแข่งขันฯ ให้ประสบความสําเร็จตามเป้าหมายที่มุ่งมั่นตั้งใจ และได้รับประสบการณ์ที่ดี อีกทั้งเน้นย้ําหน่วยงานที่เกี่ยวข้องให้บริหารงานภายใต้มาตรการป้องกันและรับมือการแพร่ระบาดของโรคโควิด-19 ด้วยความเข้มงวดรอบคอบ และหากมีโอกาสให้สนับสนุนใช้ Soft Power ที่ไทยมีในหลากหลายมิติ เพื่อสร้างความประทับใจ เป็นอีกแรงผลักดัน Soft Power ของไทยในเวทีโลก
รัฐบาลไทย-ข่าวทำเนียบรัฐบาล-สุริยะ ยัน!! ก.อุตฯ ยังคงมติคณะกรรมการวัตถุอันตราย แบน พาราควอต-คลอร์ไพริฟอส ชี้ ส่งเอกสารวาระการประชุมให้คณะกรรมการทราบล่วงหน้า กว่า 2 สัปดาห์
วันพฤหัสบดีที่ 19 พฤษภาคม 2565
สุริยะ ยัน!! ก.อุตฯ ยังคงมติคณะกรรมการวัตถุอันตราย แบน พาราควอต-คลอร์ไพริฟอส ชี้ ส่งเอกสารวาระการประชุมให้คณะกรรมการทราบล่วงหน้า กว่า 2 สัปดาห์
สุริยะ ยัน!! ก.อุตฯ ยังคงมติคณะกรรมการวัตถุอันตราย แบน พาราควอต-คลอร์ไพริฟอส ชี้ ส่งเอกสารวาระการประชุมให้คณะกรรมการทราบล่วงหน้า กว่า 2 สัปดาห์
สุริยะ ยัน!! ก.อุตฯ ยังคงมติคณะกรรมการวัตถุอันตราย แบน พาราควอต-คลอร์ไพริฟอส ชี้ ส่งเอกสารวาระการประชุมให้คณะกรรมการทราบล่วงหน้า กว่า 2 สัปดาห์
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ในฐานะประธานกรรมการ คณะกรรมการวัตถุอันตราย เปิดเผยว่ากระทรวงอุตสาหกรรมยืนยันไม่นํา 2 สารอันตราย คือ พาราควอตและคลอร์ไพริฟอส กลับมาใช้อีกอย่างแน่นอน  ซึ่งกระบวนพิจารณาแบน 2 สารดังกล่าวเสร็จสิ้นไปแล้วซึ่งเป็นไปตามมติคณะกรรมการวัตถุอันตรายตั้งแต่เมื่อวันที่ 27 พฤศจิกายน 2562  โดยมีเหตุผลรองรับอยู่แล้วถึงความเป็นอันตรายต่อสุขภาพของประชาชนในวงกว้าง
นายสุริยะฯ กล่าวต่อไปว่า แม้การประชุมคณะกรรมการวัตถุอันตรายเมื่อวันที่ 17 พฤษภาคม 2565 จะมีการยกประเด็นดังกล่าวขึ้นมาพิจารณา แต่เป็นเพียงการนําเสนอต่อที่ประชุมเพื่อขอหลักการในการตอบผู้ร้องคัดค้านเท่านั้น กระทรวงอุตสาหกรรมไม่มีส่วนเกี่ยวข้อง แต่ในฐานะหน่วยงานที่กํากับคณะกรรมการวัตถุอันตรายและมีกลุ่มคนมาร้องเรียนก็จําเป็นต้องรับพิจารณาตามขั้นตอน และยังคงยืนยันข้อมูลตามมติคณะกรรมการวัตถุอันตรายและหลักวิชาการคือ คงการแบน 2 สารอันตราย คือ พาราควอตและคลอร์ไพริฟอส  ส่วนการจัดวาระเข้าสู่การพิจารณาเป็นไปตามขั้นตอนวิธีปฏิบัติตามปกติ  มีการแจ้งระเบียบวาระและเอกสารการประชุมให้คณะกรรมการทราบล่วงหน้าตั้งแต่เมื่อวันที่ 2 พฤษภาคม 2565
ด้านนายวันชัย พนมชัย อธิบดีกรมโรงงานอุตสาหกรรม ในฐานะเลขานุการคณะกรรมการวัตถุอันตราย กล่าวว่า กรมโรงงานอุตสาหกรรม ได้รับเรื่องจากผู้ร้องที่ขอให้พิจารณาทบทวนมติการยกเลิก โดยผู้ร้องแจ้งว่าข้อมูลสารเคมีตกค้างในผลผลิตทางการเกษตรที่ตรวจวิเคราะห์โดยกระทรวงสาธารณสุขและกระทรวงเกษตรและสหกรณ์ ไม่ตรงตามที่เคยเสนอให้คณะกรรมการฯ พิจารณา กรมโรงงานอุตสาหกรรมจึงได้มีหนังสือถึงสองหน่วยงาน คือ กระทรวงสาธารณสุขและกระทรวงเกษตรและสหกรณ์ให้ตรวจสอบข้อเท็จจริง พร้อมทั้งขอให้แจ้งผลการตรวจสอบ เพื่อจะนําข้อมูลทั้งหมดเสนอเข้าสู่การพิจารณาของคณะกรรมการวัตถุอันตรายในการประชุมเมื่อวันที่ 17 พฤษภาคม 2565
ทั้งนี้ ในวันประชุม (17 พฤษภาคม  2565) มีกรรมการจากกระทรวงสาธารณสุข คือ อธิบดีกรมวิทยาศาสตร์การแพทย์ ซึ่งได้รับมอบหมายจากปลัดกระทรวงฯ และเลขาธิการสํานักงานคณะกรรมการอาหารและยา และกรรมการจากกระทรวงเกษตรและสหกรณ์ มีรองปลัดกระทรวงเกษตรฯ ซึ่งได้รับมอบหมายจากปลัดกระทรวงเกษตรฯ และอธิบดีกรมวิชาการเกษตร เข้าร่วมประชุม  ซึ่งผู้แทนทั้ง 2 หน่วยงานทราบเนื้อหา ที่จะมีการประชุมล่วงหน้าอยู่แล้ว จึงเป็นไปไม่ได้ที่จะมีการเสนอให้นํา 2 สารอันตรายกลับมาใช้อีกครั้งตามที่เป็นข่าว อธิบดีกรมโรงงานฯ กล่าวปิดท้าย
รัฐบาลไทย-ข่าวทำเนียบรัฐบาล-เจอกันปี 69! ไทยได้สิทธิ์เจ้าภาพพืชสวนโลก @อุดรธานี คาดมีผู้ชมงาน 3.6 ล้านคน สร้างงาน 81,000 อัตรา
วันพฤหัสบดีที่ 10 มีนาคม 2565
เจอกันปี 69! ไทยได้สิทธิ์เจ้าภาพพืชสวนโลก @อุดรธานี คาดมีผู้ชมงาน 3.6 ล้านคน สร้างงาน 81,000 อัตรา
.....
อีกหนึ่งข่าวดี...สมาคมพืชสวนระหว่างประเทศ (International Association of Horticultural Producers: AIPH) ประกาศให้ประเทศไทยเป็นเจ้าภาพการจัดงานมหกรรมพืชสวนโลก จ.อุดรธานี พ.ศ. 2569 (ระดับ B) บนพื้นที่ 1,030 ไร่ ภายใต้แนวคิด “วิถีชีวิตสายน้ําและพืชพรรณ” ในวันที่ 1 พ.ย. 69 – 14 มี.ค. 70
.
การจัดงานครั้งนี้คาดว่าจะมีจํานวนผู้เข้าชมงานถึง 3.6 ล้านคน ช่วยกระตุ้นเศรษฐกิจในประเทศ สร้างรายได้ราว 32,000 ล้านบาท และเกิดการจ้างงานกว่า 81,000 อัตรา
.
ประเทศไทยเคยเป็นเจ้าภาพจัดงานมหกรรมพืชสวนโลกมาแล้ว 2 ครั้ง คือ ในปี 2549 และ 2554 ณ จ.เชียงใหม่ นับเป็นการโชว์ศักยภาพพืชสวนไทยสู่สายตาโลกอย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/52333
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ร้านค้าสัญจรเฮ ! “อนุทิน” รับทราบปัญหาช่วงโควิดระบาด สั่ง สธ.ยื่นหนังสือ ศบค.เสนอแนวทางคลายล็อก ช่วย 1 แสนกว่าชีวิต
วันอังคารที่ 26 ตุลาคม 2564
ร้านค้าสัญจรเฮ ! “อนุทิน” รับทราบปัญหาช่วงโควิดระบาด สั่ง สธ.ยื่นหนังสือ ศบค.เสนอแนวทางคลายล็อก ช่วย 1 แสนกว่าชีวิต
รองนายกรัฐมนตรีและรัฐมนตรีว่าการกระทรวงสาธารณสุข สั่งการหน่วยงานที่เกี่ยวข้องเร่งหาแนวทางและมาตรการเปิดกิจการร้านค้าสัญจร งานประเพณี สวนสนุก และสายอาชีพที่เกี่ยวข้อง ที่มีอยู่กว่า 1 แสนราย ให้สามารถเปิดกิจการได้อย่างปลอดภัย ขับเคลื่อนควบคู่กับมาตรการ
รองนายกรัฐมนตรีและรัฐมนตรีว่าการกระทรวงสาธารณสุข สั่งการหน่วยงานที่เกี่ยวข้องเร่งหาแนวทางและมาตรการเปิดกิจการร้านค้าสัญจร งานประเพณี สวนสนุก และสายอาชีพที่เกี่ยวข้อง ที่มีอยู่กว่า 1 แสนราย ให้สามารถเปิดกิจการได้อย่างปลอดภัย ขับเคลื่อนควบคู่กับมาตรการควบคุมป้องกันการแพร่ระบาดโรคโควิด 19
วันนี้ (26 ตุลาคม 2564) ที่สํานักงานปลัดกระทรวงสาธารณสุข จ.นนทบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข ให้สัมภาษณ์ภายหลังได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับหนังสือและหารือร่วมกับสมาคมการค้าผู้ประกอบการร้านค้าสัญจร และสมาคม ผู้ประกอบการร้านค้างานประเพณีและสวนสนุก ที่มีผู้ประกอบอาชีพนี้กว่า 1 แสนรายทั่วประเทศ ว่า กระทรวงสาธารณสุขได้รับทราบข้อมูลและปัญหาความเดือดร้อนจากการหยุดกิจการในช่วงสถานการณ์การแพร่ระบาดโควิด 19 ที่ผ่านมา ขอขอบคุณที่ได้ให้ความร่วมมือกับรัฐบาล ในการปฏิบัติตามมาตรการและคําแนะนําของกระทรวงสาธารณสุข ซึ่งเมื่อสถานการณ์ดีขึ้น ประชาชนเข้าใจเรื่องการป้องกันตนเอง ให้ความร่วมมือ และได้รับวัคซีนครอบคลุมในกลุ่มเป้าหมาย รัฐบาลจะเริ่มผ่อนปรน ให้กิจการที่มีความเสี่ยงต่ําเริ่มดําเนินการก่อน
นายวัชรพงศ์ กล่าวต่อว่า ทั้งนี้ เมื่อวันที่ 14 ตุลาคม 2564 ที่ผ่านมา กระทรวงสาธารณสุขได้นําเสนอแนวทางปรับมาตรการด้านสังคมภายในประเทศ ผ่านที่ประชุมศบค. และได้เห็นชอบในหลักการตามที่เสนอ เพื่อผ่อนคลายมาตรการให้ประชาชนสามารถใช้ชีวิตได้ในกิจการที่เกี่ยวข้องกับการจัดประชุมสัมมนา การจัดศูนย์แสดงสินค้า นิทรรศการ ในห้างและนอกห้าง โดยแบ่งเป็นช่วงระยะเวลา เพื่อทยอยเปิดกิจการ คือ ช่วงแรก 16 – 31 ตุลาคม 2564 เป็นการนําร่องจัดกิจกรรมได้ไม่เกิน 500 คน ระยะที่ 2 วันที่ 1-30 พฤศจิกายน 2564 สามารถจัดประชุม งานมหกรรมกีฬาและงานแสดงสินค้า งดการชิมอาหาร ทั้งนี้ไม่เกิน 500 คน และ ระยะที่ 3 วันที่ 1- 31 ธันวาคม 2564 จัดงานประเพณี งานแสดงสินค้า กิจกรรมส่งเสริมการขายในห้างและนอกห้าง และชิมอาหารได้ ไม่เกิน 1,000 คน และระยะที่ 4 วันที่ 1 มกราคม 2565 เป็นต้นไป สามารถจัดกิจกรรมได้ตามสถานการณ์ เพื่อส่งเสริมการท่องเที่ยวและรองรับการเปิดประเทศ เพื่อให้คนไทยสามารถดําเนินชีวิตได้ตามปกติ ซึ่งคาดว่าถ้าไม่เกิดเหตุการณ์อะไรก็น่าจะสามารถเดินตามแผนการตามระยะต่าง ๆ ที่วางไว้ได้ ทั้งนี้ทั้งนั้นต้องอยู่ที่มติจาก ศบค.
อย่างไรก็ตาม การดําเนินกิจกรรมหรือกิจการใด ๆ ก็ตาม ยังคงอยู่ภายใต้คณะกรรมการควบคุมโรคระดับจังหวัดทั้งนี้ให้สมาคมฯ ประสานกับพื้นที่ เพื่อขอเปิดกิจการ ภายใต้การควบคุมป้องกันโรคโควิด 19 เพื่อขับเคลื่อนเศรษฐกิจพร้อมกับการป้องกัน กลับมาสู่ภาวะปกติ ให้เร็วที่สุด หากเปิดกิจการได้ยังคงขอความร่วมมือให้เคร่งครัดดําเนินการตามมาตรการป้องกันควบคุมเพื่อไม่ให้เกิดการระบาดซ้ํา และให้ประชาชนดําเนินชีวิตปกติแบบวิถีใหม่
********************************26 ตุลาคม 2564
******************************************
รัฐบาลไทย-ข่าวทำเนียบรัฐบาล-พิธีลงนามข้อตกลงระหว่างกรมสรรพสามิตกับผู้ประกอบอุตสาหกรรมรถจักรยานยนต์ BEV รายแรกที่เข้าร่วมมาตรการสนับสนุนการใช้ยานยนต์ไฟฟ้า
วันอังคารที่ 3 พฤษภาคม 2565
พิธีลงนามข้อตกลงระหว่างกรมสรรพสามิตกับผู้ประกอบอุตสาหกรรมรถจักรยานยนต์ BEV รายแรกที่เข้าร่วมมาตรการสนับสนุนการใช้ยานยนต์ไฟฟ้า
ตามมติ ครม.เมื่อวันที่ 15 ก.พ.2565 เห็นชอบมาตรการสนับสนุนการใช้ยานยนต์ไฟฟ้า ประเภทรถยนต์และรถจักรยานยนต์ ตามที่ คกก.นโยบายยานยนต์ไฟฟ้าแห่งชาติเสนอ
นายลวรณ แสงสนิท อธิบดีกรมสรรพสามิต เปิดเผยว่า ตามมติคณะรัฐมนตรีเมื่อวันที่ 15 กุมภาพันธ์ 2565 เห็นชอบมาตรการสนับสนุนการใช้ยานยนต์ไฟฟ้า ประเภทรถยนต์และรถจักรยานยนต์ ตามที่คณะกรรมการนโยบายยานยนต์ไฟฟ้าแห่งชาติเสนอ โดยผู้ประกอบอุตสาหกรรมรถจักรยานยนต์ที่เข้าร่วมมาตรการฯ จะได้สิทธิประโยชน์จากภาษีสรรพสามิตอัตราภาษีตามมูลค่าร้อยละ 1 และเงินอุดหนุนจํานวน 18,000 บาทต่อคัน สําหรับการนําเข้ารถจักรยานยนต์แบบพลังงานไฟฟ้าจากแบตเตอรี่ (Battery Electric Vehicle: BEV) ในปี 2565 - 2566 และผลิตรถจักรยานยนต์ BEV ในปี 2565 – 2568 โดยรถจักรยานยนต์ BEV ที่เข้าร่วมมาตรการฯ ต้องมีคุณสมบัติ ดังนี้
1. ต้องเป็นแบตเตอรี่ประเภทลิเธียมไอออน
2. มีความจุแบตเตอรี่ตั้งแต่ 3 KWh ขึ้นไป หรือมีระยะทางที่วิ่งได้ตั้งแต่ 75 กิโลเมตรต่อการชาร์จหนึ่งครั้ง ตามมาตรฐาน WMTC (World Motorcycle Test Cycle) ตั้งแต่ Class 1 ขึ้นไป
3. ต้องใช้ยางล้อที่เป็นไปตามมาตรฐานผลิตภัณฑ์อุตสาหกรรม มาตรฐานเลขที่ มอก. 2720-2560 (UN Reg.75) หรือที่สูงกว่า (UN Reg.75)
4. ต้องผ่านการทดสอบความปลอดภัยของรถจักรยานยนต์ไฟฟ้าตามมาตรฐานผลิตภัณฑ์ อุตสาหกรรม เลขที่ มอก. 2952-2561 (UN Reg.136) หรือที่สูงกว่า
อธิบดีกรมสรรพสามิตกล่าวต่อว่าในวันนี้ (3 พฤษภาคม 2565) บริษัท เดโก กรีน เอนเนอร์จี จํากัด ผู้ดําเนินธุรกิจประกอบ ผลิตและจําหน่ายรถจักรยานยนต์ BEV ทั้งภายในประเทศและส่งออกได้ลงนามในข้อตกลงกับกรมสรรพสามิตตามมาตรการสนับสนุนการใช้ยานยนต์ไฟฟ้า จึงเป็นผู้ประกอบอุตสาหกรรมรถจักรยานยนต์ BEV รายแรกที่เข้าร่วมมาตรการฯ โดยบริษัทฯ มีความประสงค์ผลิตรถจักรยานยนต์ BEV ในประเทศและขอรับสิทธิจํานวน 8 รุ่น ได้แก่ HANNAH , SOFIA , LUCIANO, SUSU, SUPERACE, DOUBLEACE, G-FIVE, และ TAITAN ทั้งนี้ บริษัทฯ ได้วางแผนที่จะผลิตรถจักรยานยนต์ BEV ในปี 2565 จํานวน 32,000 คัน ปี 2566 จํานวน 38,400 คัน ปี 2567 จํานวน 46,400 คัน และปี 2568 จํานวน 56,000 คัน ตามลําดับ
อธิบดีกรมสรรพสามิตกล่าวทิ้งท้ายว่า จากการที่รัฐบาลมีมาตรการฯ ดังกล่าว ขณะนี้มีผู้ประกอบอุตสาหกรรมและผู้นําเข้ารถยนต์ จํานวน 4 ราย และรถจักรยานยนต์ จํานวน 1 ราย ที่เข้าร่วม ลงนามกับกรมสรรพสามิตแล้ว โดยคาดว่าจะมีผู้สนใจทยอยเข้าร่วมลงนามเพิ่มขึ้นอีกในระยะเวลาอันใกล้นี้ ซึ่งจะส่งผลให้รถยนต์และรถจักรยานยนต์ BEV มีราคาลดลงและสร้างแรงจูงใจให้ผู้บริโภคหันมาใช้ยานยนต์ไฟฟ้าเพิ่มมากขึ้น และช่วยส่งผลดีต่อการลดมลพิษด้านสิ่งแวดล้อมของประเทศ
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล- ปลัดฯ บุญชอบ เน้นย้ำ ให้ข้าราชการใหม่กระทรวงแรงงานปฏิบัติหน้าที่เพื่อประชาชนอย่างเต็มที่ บนพื้นฐานความถูกต้อง มุ่งผลสัมฤทธิ์ของงานเป็นสำคัญ
วันศุกร์ที่ 17 ธันวาคม 2564
ปลัดฯ บุญชอบ เน้นย้ํา ให้ข้าราชการใหม่กระทรวงแรงงานปฏิบัติหน้าที่เพื่อประชาชนอย่างเต็มที่ บนพื้นฐานความถูกต้อง มุ่งผลสัมฤทธิ์ของงานเป็นสําคัญ
. .
วันที่ 17 ธันวาคม 2564 นายบุญชอบ สุทธมนัสวงษ์ ปลัดกระทรวงแรงงาน เป็นประธานในพิธีปิดฝึกอบรมหลักสูตรพัฒนาข้าราชการบรรจุใหม่ของกระทรวงแรงงาน รุ่นที่ 29 เพื่อปลูกฝังปรัชญาการเป็นข้าราชการที่ดี เสริมสร้างสมรรถนะ ทักษะที่จําเป็นสําหรับการปฏิบัติราชการ ส่งเสริมคุณธรรม จริยธรรม และการพัฒนาเครือข่ายในการทํางาน ณ ห้องประชุมกองบริหารทรัพยากรบุคคล ชั้น 10 กระทรวงแรงงาน
นายบุญชอบ กล่าวว่า ข้าราชการบรรจุใหม่ทุกคนในที่นี้ จะเป็นทรัพยากรบุคคลที่มีคุณค่าและเป็นอนาคตของกระทรวงแรงงาน ขอให้ปฏิบัติหน้าที่เพื่อประชาชนอย่างเต็มที่ บนพื้นฐานความถูกต้อง และขอย้ําให้ทุกคนจงตระหนักถึงความสําคัญของบทบาทหน้าที่รับผิดชอบในฐานะข้าราชการที่ดี มีคุณธรรม จริยธรรม เป็นข้าราชการรุ่นใหม่ที่ใฝ่เรียนรู้ มุ่งมั่นพัฒนาตัวเองให้ทันยุคทันสมัย รู้เท่าทันการเปลี่ยนแปลงของโลก รวมทั้งมีความสามารถนําเทคโนโลยีใหม่ ๆ มาประยุกต์ใช้และสร้างสรรค์นวัตกรรมที่เป็นประโยชน์ต่อการพัฒนางานของหน่วยงานให้มีประสิทธิภาพยิ่งขึ้น
ปลัดกระทรวงแรงงาน กล่าวเพิ่มเติมว่า การเป็นข้าราชการที่ดีควรมีทั้งความรู้และความสามารถเพื่อประโยชน์สุขของประชาชนและประเทศชาติ และขออํานวยพรเพื่อเป็นสิริมงคลแก่ข้าราชการรุ่นใหม่ทุกคนให้ประสบความสําเร็จและทํางานได้อย่างมีประสิทธิภาพ หวังว่าข้าราชการบรรจุใหม่ของกระทรวงแรงงานทุกคน จะมุ่งมั่นปฏิบัติตนเป็นข้าราชการที่ดี ปฏิบัติหน้าที่เพื่อประโยชน์สุขของประชาชนและประเทศชาติต่อไป
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย ลงพื้นที่ปรับปรุงภูมิทัศน์บริเวณพื้นที่ริมทางรถไฟสายตะวันออก ระหว่างสถานีมักกะสัน - คลองตัน เพื่อความเป็นเระเบียบ เรียบร้อย สวยงาม และปลอดภัย ตามนโยบายกร
วันพุธที่ 13 ตุลาคม 2564
ผู้ว่าการรถไฟแห่งประเทศไทย ลงพื้นที่ปรับปรุงภูมิทัศน์บริเวณพื้นที่ริมทางรถไฟสายตะวันออก ระหว่างสถานีมักกะสัน - คลองตัน เพื่อความเป็นเระเบียบ เรียบร้อย สวยงาม และปลอดภัย ตามนโยบายกร
นายนิรุฒ มณีพันธ์ ผู้ว่าการรถไฟแห่งประเทศไทย พร้อมด้วยผู้บริหารการรถไฟแห่งประเทศไทย (รฟท.) ได้ลงพื้นที่ตรวจเยี่ยมโครงการปรับปรุงภูมิทัศน์พื้นที่ริมทางรถไฟ ซึ่งเป็นความร่วมมือระหว่าง รฟท. ภาคเอกชน ชุมชน และประชาชนในพื้นที่บริเวณริมทางรถไฟสายตะวันออก
เมื่อวันที่ 13 ตุลาคม 2564 นายนิรุฒ มณีพันธ์ ผู้ว่าการรถไฟแห่งประเทศไทย พร้อมด้วยผู้บริหารการรถไฟแห่งประเทศไทย (รฟท.) ได้ลงพื้นที่ตรวจเยี่ยมโครงการปรับปรุงภูมิทัศน์พื้นที่ริมทางรถไฟ ซึ่งเป็นความร่วมมือระหว่าง รฟท. ภาคเอกชน ชุมชน และประชาชนในพื้นที่บริเวณริมทางรถไฟสายตะวันออก ระหว่างสถานีมักกะสัน - คลองตัน ช่วงทางผ่านเสมอระดับถนนนารายณ์ร่วมพิพัฒน์ – ทางผ่านเสมอระดับถนนซอยศูนย์วิจัยความยาว เพื่อสร้างความเป็นระเบียบเรียบร้อย สวยงาม และปลอดภัย เพื่อป้องกันการบุกรุกเข้ามาใช้ประโยชน์ในพื้นที่ ตามนโยบายของกระทรวงคมนาคม
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายให้หน่วยงานในสังกัดกระทรวงคมนาคม เร่งพัฒนาพื้นที่โดยรอบโครงสร้างพื้นฐานให้มีทัศนียภาพที่ร่มรื่นสวยงาม เพื่ออํานวยความสะดวก และส่งเสริมการเดินทางระบบขนส่งสาธารณะ ภายใต้แนวคิด “คมนาคมสีสัน สร้างสรรค์ประเทศไทย” การรถไฟฯ ได้รับนโยบาย และมีการดําเนินการปรับปรุงภูมิทัศน์พื้นที่สองฝั่งถนน เขตทางรถไฟ ให้มีความสวยงาม เป็นระเบียบเรียบร้อย สอดรับกับโครงการลงทุนพัฒนาโครงสร้างพื้นฐาน ที่ดําเนินการแล้วเสร็จและเปิดให้บริการไปแล้ว
สําหรับโครงการปรับปรุงภูมิทัศน์ พื้นที่บริเวณพื้นที่ริมทางรถไฟสายตะวันออก ระหว่างสถานีมักกะสัน - คลองตัน บริเวณทางผ่านเสมอระดับถนนนารายณ์ร่วมพิพัฒน์ – ทางผ่านเสมอระดับ ถนนซอยศูนย์วิจัยความยาวมีระยะทางการปรับปรุงทั้งสิ้น 500 เมตร คิดเป็นพื้นที่ประมาณ 2,000 ตารางเมตร โดยมีการพัฒนาพื้นที่เพื่อส่งเสริมทัศนียภาพ และเพิ่มความสวยงาม ร่มรื่น ด้วยการปลูกหญ้า พันธุ์ไม้ประจําถิ่น พร้อมมีการจัดระเบียบพื้นที่ จัดเก็บขยะมูลฝอย ติดตั้งระบบไฟส่องสว่าง ให้มีความเป็นระเบียบเรียบร้อย ปลอดภัย มีบรรยากาศที่สดชื่น สร้างความร่มรื่นแก่ผู้ใช้บริการ
ทั้งนี้ หลังจากนี้ รฟท. ยังเตรียมดําเนินการปรับปรุงภูมิทัศน์พื้นที่บริเวณโดยรอบโครงสร้างพื้นฐานของการรถไฟฯ ตามนโยบายของกระทรวงคมนาคมอย่างต่อเนื่อง เพื่อสร้างความเป็นระเบียบ เรียบร้อย สวยงาม รวมถึงป้องกันไม่ให้มีการบุกรุกเข้ามาใช้ประโยชน์ ตลอดจนเป็นการสร้างความปลอดภัยให้แก่ประชาชนที่อยู่อาศัยในบริเวณดังกล่าว และประชาชนที่ใช้เส้นทางในการเดินทางสัญจร รวมถึง เป็นการส่งเสริมให้ประชาชนหันมาใช้ระบบขนส่งสาธารณะเพิ่มมากขึ้นด้วย
รัฐบาลไทย-ข่าวทำเนียบรัฐบาล-สธ. คาดผู้ป่วยหนักและเสียชีวิตมีแนวโน้มลดลง ห่วงปรากฏการณ์ Rebound เชื้อดื้อยาต้านไวรัสโควิด-19
วันศุกร์ที่ 5 สิงหาคม 2565
สธ. คาดผู้ป่วยหนักและเสียชีวิตมีแนวโน้มลดลง ห่วงปรากฏการณ์ Rebound เชื้อดื้อยาต้านไวรัสโควิด-19
.....
นพ.โอภาส การย์กวินพงศ์ อธิบดีกรมควบคุมโรค เผย สถานการณ์โรคโควิด-19 ของไทยเริ่มคงตัว คาดผู้ป่วยหนักและเสียชีวิตจะเริ่มลดลงใน 2 - 3 สัปดาห์ ซึ่งขณะนี้การระบาดเป็นสายพันธุ์ BA.4/BA.5 ค่อนข้างดื้อต่อวัคซีน การฉีดเข็มกระตุ้นจะช่วยลดการป่วยอาการหนักและเสียชีวิตได้ ดังนั้น หากฉีดเข็มล่าสุดมากกว่า 3 - 4 เดือนขึ้นไป สามารถไปฉีดเข็มกระตุ้นได้ที่สถานพยาบาลใกล้บ้าน
.
พร้อมย้ําว่า ผู้ติดเชื้อโควิดไม่จําเป็นต้องได้รับยาต้านไวรัสทุกราย ซึ่งคนทั่วไปที่แข็งแรง ฉีดวัคซีนครบถ้วน ส่วนใหญ่จะอาการน้อยไม่จําเป็นต้องรับยาต้านไวรัส และการจ่ายยาขึ้นอยู่กับดุลยพินิจของแพทย์ตามมาตรฐานสากล เป็นผู้เลือกยาให้เหมาะสมกับผู้ป่วย ซึ่งยาต้านไวรัสเป็นสารเคมีชนิดหนึ่ง มีทั้งข้อดีข้อเสีย หากรับประทานไม่ถูกต้อง ไม่เหมาะสม อาจเกิดผลข้างเคียงหรือการดื้อยาได้
.
ซึ่งขณะนี้เจอปรากฏการณ์ใหม่ คือ การรีบาวนด์ (Rebound) ดื้อยาและทําให้พบเชื้อซ้ํา เช่น กรณีนายโจ ไบเดน ประธานาธิบดีสหรัฐอเมริกา ที่รับยาต้านไวรัสแต่กลับมาพบเชื้อใหม่ สมมติฐาน คือ อาจเกิดจากรับยาต้านไวรัสเข้าไป และยาไม่สามารถกําจัดเชื้อในร่างกายคนบางคนให้หมดไป เมื่อหยุดยา เชื้อที่ซ่อนอยู่กลับมาแบ่งตัวขึ้นใหม่ จึงมีผลบวกซ้ํา ซึ่งเรื่องนี้กระทรวงสาธารณสุขจะติดตามรายละเอียดต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เล็งเชื่อม “คนละครึ่ง” เฟส 3 เข้าระบบ Food Delivery
วันเสาร์ที่ 24 กรกฎาคม 2564
เล็งเชื่อม “คนละครึ่ง” เฟส 3 เข้าระบบ Food Delivery
....
ความคืบหน้าโครงการ “คนละครึ่ง” เฟส 3 ข้อมูล ณ วันที่ 18 ก.ค. 64 มีผู้ใช้สิทธิสะสมจํานวน 21.4 ล้านราย โดยมียอดการใช้จ่ายสะสมรวม 33,061 ล้านบาท แบ่งเป็นเงินที่ประชาชนจ่ายสะสม 16,713 ล้านบาท และรัฐร่วมจ่ายสะสม 16,348 ล้านบาท
.
ล่าสุด กระทรวงการคลังอยู่ระหว่างการพัฒนาระบบและจะเร่งหารือในรายละเอียดรวมทั้งเงื่อนไขต่าง ๆ เพื่อให้ผู้ให้บริการ Food Delivery Platform สามารถเชื่อมต่อกับระบบของโครงการ เพื่อให้ประชาชนสามารถใช้สิทธิโครงการคนละครึ่ง เฟส 3 สั่งอาหารผ่าน Food Delivery ได้
.
ซึ่งจะเป็นอีกหนึ่งแนวทางที่สอดคล้องกับมาตรการป้องกันโรคโควิด-19 เพื่อลดความเสี่ยงต่อการแพร่ระบาดของโรค โดยคาดว่าจะใช้เวลาพัฒนาและทดสอบระบบอีกระยะหนึ่ง เพื่อตรวจสอบการทําธุรกรรมและป้องกันไม่ให้เกิดการทุจริตหรือใช้จ่ายผิดวัตถุประสงค์ของโครงการ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ประกันตนไม่ต้องกังวล รมว.เฮ้ง สั่งการ สปส.เตรียม Hospitel รองรับโอมิครอน
วันพฤหัสบดีที่ 6 มกราคม 2565
ผู้ประกันตนไม่ต้องกังวล รมว.เฮ้ง สั่งการ สปส.เตรียม Hospitel รองรับโอมิครอน
. .
เมื่อวันที่ 6 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงสถานการณ์การแพร่ระบาดโควิด -19 สายพันธุ์โอมิครอน (Omicron) ว่า ตามที่กระทรวงสาธารณสุขตรวจพบข้อมูลคลัสเตอร์หลายกลุ่มหลังช่วงหยุดยาวปีใหม่ที่ผ่านมา เนื่องจากแต่ละกลุ่มมีการเฉลิมฉลองและสังสรรค์ในหลายพื้นที่ โดยเฉพาะจังหวัดที่มีนักท่องเที่ยวจํานวนมาก เกิดคลัสเตอร์ สถานบันเทิง และกระจายอยู่ในหลายพื้นที่ทั่วทุกภาคของประเทศ ถึงแม้ว่าจากรายงานของกระทรวงสาธารณสุขพบว่าผู้ติดเชื้อจะมีอาการไม่หนัก แต่ในส่วนของกระทรวงแรงงานเองไม่ได้นิ่งนอนใจ ผมได้สั่งการให้สํานักงานประกันสังคมประชุมหารือกับบุคลากรทางการแพทย์ของโรงพยาบาลในเครือข่ายประกันสังคม 50 กว่าแห่ง เพื่อเตรียมความพร้อมของ Hospitel ไว้แล้ว
นายสุชาติ กล่าวต่อว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และ พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้มีความห่วงใย พี่น้องประชาชนจากการแพร่ระบาดของโควิด-19 สายพันธุ์โอมิครอน (Omicron) ที่ระบาดใหม่ในครั้งนี้ จึงได้ให้มีการเตรียมความพร้อมของสถานที่ในการจัดตั้ง Hospitel รวมทั้งสร้างการรับรู้ในเรื่องมาตรการป้องกันตนเองไม่ให้การ์ดตกตามาตรการของกระทรวงสาธารสุข โดยมีหนังสือแจ้งไปยังสถานประกอบการ แคมป์คนงานก่อสร้างให้ดําเนินการตามาตรการดังกล่าวอย่างเคร่งครัด
นอกจากนี้ ที่ผ่านมารัฐบาลและหน่วยงานที่เกี่ยวข้องได้มีการดําเนินการฉีดวัคซีนให้แก่พี่น้องประชาชนทั่วประเทศรวมทั้งภาคแรงงานไทยและต่างด้าวไปแล้วกว่า 100 ล้านโดส จึงทําให้มีภูมิคุ้มกัน รวมถึงการตรวจคัดกรองเพื่อคัดแยกผู้ติดเชื้อเข้าสู่รักษาตามมาตรการที่กระทรวงสาธารณสุขกําหนด และในวันที่ 17 มกราคมนี้ กระทรวงแรงงาน โดยสํานักงานประกันสังคม จะมีการดําเนินการฉีดวัคซีนให้ผู้ประกันตนมาตรา 33 เข็มที่ 3
“ที่ผ่านมาเราดูแลแรงงานไทยและแรงงานต่างด้าวอย่างเท่าเทียมกัน ผมขอขอบคุณกระทรวงสาธารณสุขและกระทรวงมหาดไทยที่ให้ความร่วมมือมาโดยตลอด ที่ช่วยกันขับเคลื่อนป้องกันและควบคุมการแพร่ระบาดของโควิด-19 เพื่อให้พี่สถานการณ์กลับเข้าสู่ภาวะปกติได้โดยเร็วตามนโยบายของท่านนายกรัฐมนตรี” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-สธ. รับมอบเครื่องช่วยหายใจ พร้อมระบบติดตามสัญญาณชีพแบบรวมศูนย์ จากภาคเอกชน
วันพฤหัสบดีที่ 14 ตุลาคม 2564
สธ. รับมอบเครื่องช่วยหายใจ พร้อมระบบติดตามสัญญาณชีพแบบรวมศูนย์ จากภาคเอกชน
กระทรวงสาธารณสุข รับมอบเครื่องช่วยหายใจพร้อมระบบติดตามการทํางานของหัวใจและสัญญาณชีพแบบรวมศูนย์ (Vent-Central System) 8 ชุด และอุปกรณ์กรองเชื้อโรคประสิทธิภาพสูง 2,000 ชิ้น เพื่อสนับสนุนบุคลากรทางการแพทย์ในการดูแลผู้ป่วยโควิด 19
วันนี้ (14 ตุลาคม 2564 ) ที่ สํานักงานปลัดกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข พร้อมด้วยคณะผู้บริหาร รับมอบเครื่องช่วยหายใจพร้อมระบบติดตามการทํางานของหัวใจและสัญญาณชีพแบบรวมศูนย์ (Vent-Central System)จํานวน 8 ชุด และอุปกรณ์กรองเชื้อโรคประสิทธิภาพสูงจํานวน 2,000 ชิ้น รวมมูลค่า 9,600,000 บาท จาก บริษัทเดรเกอร์ เมดิคัล (ประเทศไทย) จํากัด และบริษัทในเครือบริษัทเดรเกอร์ เมดิคัล เยอรมนี โดยมีคุณเกื้อกูล บานเพ็ชร กรรมการผู้จัดการ และคณะ เป็นผู้แทนมอบ พร้อมด้วย นายฮานส์ อูลริช ซูดเบค อุปทูตสถานเอกอัครราชทูตสหพันธ์สาธารณรัฐเยอรมนี ประจําประเทศไทย ร่วมเป็นสักขีพยาน
นายแพทย์ณรงค์กล่าวว่า นับตั้งแต่เกิดการแพร่ระบาดของโรคโควิด 19 องค์กรทั้งภาครัฐ ภาคเอกชน และประชาชนกว่า 1,000 ราย ได้ร่วมบริจาคเวชภัณฑ์ อุปกรณ์ทางการแพทย์ ตลอดจนเครื่องอุปโภคบริโภคให้กับกระทรวงสาธารณสุขมาอย่างต่อเนื่อง ถือเป็นส่วนสําคัญที่ช่วยสนับสนุนให้การป้องกันควบคุมโรคและดูแลป่วยโควิด 19ของไทยดําเนินไปได้ด้วยดี โดยขณะนี้ประเทศไทยมีแนวโน้มผู้ติดเชื้อลดลง มีการปรับระบบการดูแลรักษาที่บ้านและชุมชนสําหรับผู้ป่วยที่ไม่มีอาการ เพื่อให้ผู้ป่วยที่มีอาการหนักได้เข้าสู่การรักษาในโรงพยาบาล ซึ่งอุปกรณ์ทางการแพทย์ที่บริษัทเดรเกอร์ เมดิคัล (ประเทศไทย) จํากัด และบริษัทในเครือ นํามามอบให้ในวันนี้ จะเป็นประโยชน์อย่างมากในการดูแลผู้ป่วยที่มีอาการปอดอักเสบและต้องใช้เครื่องช่วยหายใจ และจะช่วยลดอาการป่วยรุนแรงและเสียชีวิตได้
“กระทรวงสาธารณสุข ขอขอบคุณผู้มีจิตศรัทธา ที่นําอุปกรณ์ทางการแพทย์มามอบให้ ช่วยต่อลมหายใจให้กับผู้ป่วยโควิด 19 และผู้ป่วยวิกฤตอื่นๆ ได้อีกจํานวนมาก โดยกระทรวงสาธารณสุขจะเร่งจัดส่งไปยังโรงพยาบาลที่มีความจําเป็นต้องใช้ในการดูแลผู้ป่วยโดยเร็วที่สุด”นายแพทย์ณรงค์กล่าว
****************************** 14 ตุลาคม 2564
รัฐบาลไทย-ข่าวทำเนียบรัฐบาล-กสร. ร่วมกับ NGOs ยกระดับการคุ้มครองแรงงาน ขจัดปัญหาค้ามนุษย์ ปลดล็อค Tier 2 Watch list
วันพุธที่ 22 ธันวาคม 2564
กสร. ร่วมกับ NGOs ยกระดับการคุ้มครองแรงงาน ขจัดปัญหาค้ามนุษย์ ปลดล็อค Tier 2 Watch list
กรมสวัสดิการและคุ้มครองแรงงาน (กสร.) จัดอบรมโครงการสานสัมพันธภาพการทํางานร่วมกับองค์กรพัฒนาเอกชน (NGOs) เพื่อยกระดับการคุ้มครองแรงงาน รุ่นที่ 2 ทํางานร่วมกันเป็นเครือข่าย แก้ปัญหาค้ามนุษย์ด้านแรงงานและการบังคับใช้แรงงานอย่างมีประสิทธิภาพ
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า กระทรวงการต่างประเทศสหรัฐอเมริกาได้เผยแพร่รายงานสถานการณ์การค้ามนุษย์ ประจําปี 2564 โดยจัดให้ประเทศไทยอยู่ในระดับเทียร์ 2 ซึ่งต้องจับตามอง (Tier 2 Watch List) กระทรวงแรงงานภายใต้การกํากับดูแลของ พลเอก ประวิตร วงษ์สุวรรณ รองนายกรัฐมนตรี ที่ดูแลในเรื่องการป้องกันและแก้ไขปัญหาการค้ามนุษย์โดยตรง และนายสุชาติ ชมกลิ่น รัฐมนตรีว่าการกระทรวงแรงงาน ต่างมีความมุ่งมั่นที่จะแก้ไขปัญหาการค้ามนุษย์และการบังคับใช้แรงงาน กสร. จึงได้จัดโครงการสานสัมพันธภาพการทํางานร่วมกับองค์กรพัฒนาเอกชน (NGOs) เพื่อยกระดับการคุ้มครองแรงงาน รุ่นที่ 2 ตอกย้ําว่ารัฐบาลไทยยังคงเดินหน้าแก้ไขปัญหาและพัฒนากระบวนการทํางานเพื่อขจัดปัญหาการค้ามนุษย์ในทุกมิติอย่างต่อเนื่อง โดยปีงบประมาณ พ.ศ. 2565 กระทรวงแรงงานได้กําหนดให้ยกระดับการป้องกันและแก้ไขปัญหาการค้ามนุษย์ด้านแรงงาน เพื่อปลดล็อค Tier 2 Watch List เป็นนโยบายสําคัญที่ต้องดําเนินการอย่างต่อเนื่องและจริงจัง แม้จะอยู่ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) เพื่อปกป้องคุ้มครองศักดิ์ศรีความเป็นมนุษย์ตามหลักสิทธิมนุษยชนและหลักมนุษยธรรมที่ได้ให้ความสําคัญมาโดยตลอด เพื่อขจัดการค้ามนุษย์และการบังคับใช้แรงงานในทุกรูปแบบให้หมดไปในที่สุด
อธิบดี กสร.กล่าวเพิ่มเติมว่า ผู้เข้ารับการอบรมประกอบด้วย เจ้าหน้าที่รัฐ (กระทรวงแรงงาน) จํานวน 30 คน และบุคลากรขององค์กรพัฒนาเอกชน (NGOs) จํานวน 20 คน รวมจํานวนทั้งสิ้น 50 คน ซึ่งได้รับการสนับสนุนวิทยากรจากองค์กรพัฒนาเอกชน (NGOs) จํานวน 2 หน่วยงาน ได้แก่ สํานักงานกฎหมายเอส อาร์ (SR Law) และมูลนิธิเพื่อสุขภาพและการเรียนรู้ของแรงงานกลุ่มชาติพันธุ์ (MAP) เชียงใหม่ วิทยากรภาครัฐจากกรมการจัดหางาน กองนิติการ และกองคุ้มครองแรงงาน โดยมีผู้แทนจากองค์การแรงงานระหว่างประเทศ (ILO) และองค์การระหว่างประเทศเพื่อการโยกย้ายถิ่นฐาน (IOM) เข้าร่วมสังเกตการณ์การอบรมในครั้งนี้ด้วย การอบรมจัดขึ้นระหว่างวันที่ 22 - 23 ธันวาคม 2564 ณ ห้องเบญจสิริ 1 ชั้น 5 โรงแรมโนโวเทล กรุงเทพ สุขุมวิท 20 กรุงเทพมหานคร โดยมุ่งหวังพัฒนาเจ้าหน้าที่ให้มีความรู้ความเข้าใจในบทบาทหน้าที่ของแต่ละหน่วยงาน เสริมสร้างความสัมพันธ์อันดี รวมทั้งมีรูปแบบการปฏิบัติงานและแนวทางการประสานความร่วมมือในการทํางานร่วมกันเป็นเครือข่าย สามารถบูรณาการการทํางานป้องกันและแก้ไขปัญหาการค้ามนุษย์ด้านแรงงานและการบังคับใช้แรงงานหรือบริการได้อย่างมีประสิทธิภาพและประสิทธิผลสูงสุด
รัฐบาลไทย-ข่าวทำเนียบรัฐบาล-เอาจริง! รัฐบาลเดินหน้าจับกุมผู้ที่เปิดบัญชีธนาคารแล้วนำไปใช้ในการกระทำผิดผ่านทางออนไลน์
วันอาทิตย์ที่ 3 เมษายน 2565
เอาจริง! รัฐบาลเดินหน้าจับกุมผู้ที่เปิดบัญชีธนาคารแล้วนําไปใช้ในการกระทําผิดผ่านทางออนไลน์
.....
เอาจริง! รัฐบาลเดินหน้าจับกุมผู้ที่เปิดบัญชีธนาคารแล้วนําไปใช้ในการกระทําผิดผ่านทางออนไลน์ (บัญชีม้า) เเก้ปัญหาแก๊ง Call center ต่อเนื่อง
.
หากประชาชนพบเห็นการกระทําผิด แจ้งเหตุหรือเบาะแสได้ที่ สายด่วน 191, 1441, 1599 หรือ 081 866 3000 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เคาะงบกลาง 1,848 ลบ. เป็นค่าตอบแทน - ค่าจ้างปี 65 ให้ผู้ปฏิบัติงาน สพท. และโรงเรียน กว่า 58,000 อัตรา
วันพุธที่ 16 มีนาคม 2565
ครม. เคาะงบกลาง 1,848 ลบ. เป็นค่าตอบแทน - ค่าจ้างปี 65 ให้ผู้ปฏิบัติงาน สพท. และโรงเรียน กว่า 58,000 อัตรา
.....
ที่ประชุม ครม. (15 มี.ค. 65) อนุมัติงบกลางวงเงิน 1,848 ล้านบาท เป็นค่าตอบแทนและค่าจ้างผู้ปฏิบัติงาน สําหรับสํานักงานเขตพื้นที่การศึกษา (สพท.) และโรงเรียน เพื่อให้เพียงพอต่อการจ้างผู้ปฏิบัติงาน ของสํานักงานคณะกรรมการการศึกษาขั้นพื้นฐาน (สพฐ.) ในปี 65 มีการจ้างอยู่ 58,873 อัตรา ใน 16 ตําแหน่ง เช่น ธุรการโรงเรียน นักการภารโรง ครูรายเดือนแก้ไขปัญหาโรงเรียนขาดแคลนครูขั้นวิกฤต และครูพี่เลี้ยงเด็กพิการ เป็นต้น
.
ซึ่งการจัดสรรงบกลางดังกล่าวมาจากข้อสั่งการของนายกรัฐมนตรี ที่ต้องการสร้างขวัญกําลังใจให้แก่บุคลากรทางการศึกษาทั้งธุรการโรงเรียน ครูคลังสมองและตําแหน่งอื่น ๆ ไม่ให้ถูกเลิกจ้าง มีกําลังใจในการปฏิบัติหน้าที่ทั้งการสอนและสนับสนุนการสอนให้มีประสิทธิภาพ
.
โดยเฉพาะสถานศึกษาในพื้นที่ห่างไกล สามารถรักษาบุคลากรที่มีความเชี่ยวชาญในการปฏิบัติงาน ให้ครูไม่ต้องเจียดเวลาการสอนไปทํางานธุรการจนกระทบต่อผลสัมฤทธิ์ทางการสอน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. ดันหลัก 3จ 1ป ป้องกันอุบัติเหตุ อุบัติภัย จากสารเคมีอันตราย
วันจันทร์ที่ 30 พฤษภาคม 2565
กสร. ดันหลัก 3จ 1ป ป้องกันอุบัติเหตุ อุบัติภัย จากสารเคมีอันตราย
กระทรวงแรงงาน โดยกรมสวัสดิการและคุ้มครองแรงงานห่วงความปลอดภัยลูกจ้างทํางานเกี่ยวกับสารเคมีอันตราย เตือนลูกจ้างและนายจ้างปฏิบัติตามหลัก 3จ 1ป เพื่อป้องกันการเกิดอุบัติเหตุและอุบัติภัยจากสารเคมีอันตราย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่าพลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมพลเอก ประวิตร วงษ์สุวรรณรองนายกรัฐมนตรีซึ่งกํากับดูแลกระทรวงแรงงานและนายสุชาติ ชมกลิ่น รัฐมนตรีว่าการกระทรวงแรงงานมีความห่วงใยในความปลอดภัยและสุขภาพอนามัยของลูกจ้างที่ต้องปฏิบัติงานเกี่ยวกับสารเคมีอันตราย เนื่องจากมีความใกล้ชิดกับสารเคมีจนอาจเป็นเหตุทําให้ลูกจ้างได้รับอันตราย จึงได้กําชับให้ กสร. กําหนดมาตรการในการดูแลความปลอดภัยของลูกจ้างกลุ่มนี้และให้ประชาสัมพันธ์ สร้างความรู้ความเข้าใจให้นายจ้าง ลูกจ้าง ปฏิบัติตามอย่างเคร่งครัด ซึ่ง กสร. ได้ให้ความสําคัญในการดูแลความปลอดภัยของผู้ใช้แรงงานทุกอาชีพมาอย่างต่อเนื่อง โดยในปี 2565 นี้ กสร. ได้จัดแคมเปญ SAFE LIFE ขึ้น โดยมีหลัก “3จ 1ป”ซึ่งเป็นมาตรการในการป้องกันการเกิดอุบัติเหตุและอุบัติภัยจากสารเคมีอันตรายเป็นหนึ่งในแคมเปญรณรงค์นี้ด้วย หลักดังกล่าวประกอบด้วย การแจ้ง การจัดเก็บ การจัดการ และการประเมิน โดย “ การแจ้ง ” หมายถึง สถานประกอบกิจการที่ใช้สารเคมีต้องแจ้งบัญชีรายชื่อสารเคมีอันตราย ( สอ.1 ) ต่อ กสร. ภายในเดือนมกราคมของทุกปี แจ้งข้อมูลบนฉลากสารเคมี สัญลักษณ์วิธีการทํางานที่ถูกต้อง ป้ายเตือนหรือป้ายห้ามต่างๆ ให้ลูกจ้างเข้าใจ “ การจัดเก็บ ” หมายถึง สถานที่จัดเก็บสารเคมีต้องมีระยะห่างที่ปลอดภัยและเป็นไปตามมาตรฐาน “การจัดการ” หมายถึง มีการจัดการสภาพแวดล้อมบริเวณที่จัดเก็บสารเคมีให้สะอาด เป็นระเบียบ มีระบบระบายอากาศและระบบป้องกันมลพิษที่ถูกต้อง โดยลูกจ้างต้องสวมใส่อุปกรณ์คุ้มครองความปลอดภัยส่วนบุคคลอย่างรัดกุม และ “ การประเมิน ” หมายถึง มีการประเมินความเสี่ยงการก่ออันตรายของสารเคมีที่ใช้และประเมินความเสี่ยงต่อสุขภาพของลูกจ้างเป็นประจํา
อธิบดี กสร.กล่าวเพิ่มเติมว่า อุบัติเหตุและอุบัติภัยจากสารเคมีอันตรายนั้น สามารถป้องกันได้ หากทุกฝ่ายตระหนักและคํานึงถึงความปลอดภัยในการทํางาน จึงอยากเน้นย้ําให้นายจ้างและลูกจ้างปฏิบัติตามกฎหมายความปลอดภัยและยึดหลัก 3จ 1ป เป็นแนวทางปฏิบัติในสถานประกอบกิจการอย่างเคร่งครัด หากมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สอบถามเพิ่มเติมได้ที่ กองความปลอดภัยแรงงาน โทรศัพท์ 02-4489128-39 สํานักงานสวัสดิการและคุ้มครองแรงงานกรุงเทพมหานครพื้นที่ 1 - 10สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน หมายเลข 1506 กด 3 และ 1546
รัฐบาลไทย-ข่าวทำเนียบรัฐบาล-​ปลัดกระทรวงกลาโหม มอบรางวัลเชิดชูเกียรติหน่วยงานสนับสนุนงานด้านอุตสาหกรรมป้องกันประเทศ (ยาและเวชภัณฑ์) ประจำปี 2564
วันอังคารที่ 2 สิงหาคม 2565
​ปลัดกระทรวงกลาโหม มอบรางวัลเชิดชูเกียรติหน่วยงานสนับสนุนงานด้านอุตสาหกรรมป้องกันประเทศ (ยาและเวชภัณฑ์) ประจําปี 2564
วันนี้ (2 สิงหาคม 2565 เวลา 10.30 น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีมอบรางวัลหน่วยงานสนับสนุนงานด้านอุตสาหกรรมป้องกันประเทศ (ยาและเวชภัณฑ์) ประจําปี 2564 ณ ห้องสุรศักดิ์มนตรี ในศาลาว่าการกลาโหม
โดยมีหน่วยงานเข้ารับรางวัล 19 หน่วยงานแบ่งเป็น ระดับดีเยี่ยม ระดับดีเด่น และระดับดี ดังนี้ กองบัญชาการกองทัพไทย, กรมแพทย์ทหารบก, กรมแพทย์ทหารเรือ, กรมแพทย์ทหารอากาศ, กองบัญชาการตํารวจตระเวนชายแดน, โรงพยาบาลพระมงกุฎเกล้า, โรงพยาบาลตํารวจ, โรงพยาบาลค่ายสุรนารี, โรงพยาบาลภูมิพลอดุลยเดช, โรงพยาบาลอานันทมหิดล, โรงพยาบาลสมเด็จพระปิ่นเกล้า, โรงพยาบาลค่ายสรรพสิทธิประสงค์, โรงพยาบาลทหารผ่านศึก, โรงพยาบาลนวุติสมเด็จย่า, โรงพยาบาลค่ายสุริยพงษ์, โรงพยาบาลค่ายเม็งรายมหาราช, โรงพยาบาลค่ายกาวิละ, โรงพยาบาลค่ายขุนเจืองธรรมิกราช และ โรงพยาบาลกองบิน 4
ทั้งนี้ เพื่อเป็นการยกย่องเชิดชูเกียรติ และแสดงความขอบคุณต่อหน่วยงานสังกัดกระทรวงกลาโหมและสํานักงานตํารวจแห่งชาติที่ร่วมกันสนับสนุนอุตสาหกรรมป้องกันประเทศเป็นอย่างดี และยังเป็นเครื่องยืนยันว่าเป็นผู้ที่ได้รับความภาคภูมิใจในฐานะของหน่วยงานที่เห็นความสําคัญของอุตสาหกรรมป้องกันประเทศให้สามารถพึ่งพาตนเองได้ เกิดพัฒนาการดําเนินงานด้านอุตสาหกรรมป้องกันประเทศให้มีประสิทธิภาพและประสิทธิผลต่อไป
รัฐบาลไทย-ข่าวทำเนียบรัฐบาล-การรถไฟแห่งประเทศไทย เพิ่มการให้บริการเดินขบวนรถเชิงสังคม 20 ขบวน รองรับการเดินทางของประชาชน ตามแนวทางการผ่อนปรนมาตรการเฝ้าระวังการแพร่ระบาดเชื้อไวรัสโควิด เริ่ม 15 กันยายน 2564
วันอังคารที่ 14 กันยายน 2564
การรถไฟแห่งประเทศไทย เพิ่มการให้บริการเดินขบวนรถเชิงสังคม 20 ขบวน รองรับการเดินทางของประชาชน ตามแนวทางการผ่อนปรนมาตรการเฝ้าระวังการแพร่ระบาดเชื้อไวรัสโควิด เริ่ม 15 กันยายน 2564
การรถไฟแห่งประเทศไทยเปิดเดินขบวนรถเชิงสังคม ให้บริการเพิ่มเติมจํานวน 20 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ เพื่อรองรับแนวทางการผ่อนปรนมาตรการ และความต้องการเดินทางของผู้ใช้บริการ เริ่มตั้งแต่วันที่ 15 ก.ย. 64
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้พิจารณาผ่อนคลายมาตรการเฝ้าระวังการแพร่ระบาดโรคติดเชื้อไวรัส COVID-19 ในจังหวัดพื้นที่ควบคุมสูงสุดและเข้มงวด (สีแดงเข้ม) รฟท. จึงได้พิจารณาเปิดเดินขบวนรถเชิงสังคม ให้บริการเพิ่มเติมจํานวน 20 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ เพื่อรองรับแนวทางการผ่อนปรนมาตรการ และความต้องการเดินทางของผู้ใช้บริการรถไฟในเส้นทางต่าง ๆ เริ่มตั้งแต่วันที่ 15 กันยายน 2564 เป็นต้นไป ดังนี้
สายเหนือ 4 ขบวน
- ขบวนรถธรรมดาที่ 211/212 กรุงเทพ-ตะพานหิน-กรุงเทพ
- ขบวนรถชานเมืองที่ 317/318 กรุงเทพ-ลพบุรี-กรุงเทพ
สายตะวันออกเฉียงเหนือ 4 ขบวน
- ขบวนรถธรรมดาที่ 233/234 กรุงเทพ - สุรินทร์ - กรุงเทพ ปรับเปลี่ยนต้นทาง
ปลายทางเป็น นครราชสีมา - สุรินทร์ - นครราชสีมา
- ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
สายใต้ 4 ขบวน
- ขบวนรถธรรมดาที่ 261/262 กรุงเทพ - หัวหิน - กรุงเทพ
- ขบวนรถท้องถิ่นที่ 463/464 พัทลุง - สุไหงโกลก - พัทลุง
สายตะวันออก 4 ขบวน
- ขบวนรถธรรมดาที่ 277/278 กรุงเทพ - กบินทร์บุรี-กรุงเทพ
- ขบวนรถธรรมดาที่ 279/280 กรุงเทพ – ด่านพรหมแดนบ้านคลองลึก - กรุงเทพ
ปรับเปลี่ยนต้นทางปลายทางเป็น กรุงเทพ - อรัญประเทศ - กรุงเทพ
สายแม่กลอง 4 ขบวน
- ขบวนรถท้องถิ่นที่ 4380/4383 แม่กลอง - บ้านแหลม - แม่กลอง
- ขบวนรถท้องถิ่นที่ 4386/4387 แม่กลอง - บ้านแหลม - แม่กลอง
ทั้งนี้ ในการปรับการให้บริการเดินรถในครั้งนี้ การรถไฟฯ ได้คํานึงถึงการอํานวยความสะดวกในการให้บริการแก่ประชาชน ควบคู่กับมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ทั้งในขบวนรถโดยสาร สถานีรถไฟทั่วประเทศ ตามนโยบายของกระทรวงคมนาคม และกระทรวงสาธารณสุขอย่างเคร่งครัด โดยได้กําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา การสแกนแอปพลิเคชัน ไทยชนะ ก่อนและหลังใช้บริการ
อย่างไรก็ตม หากผู้โดยสารไม่สามารถใช้แอปพลิเคชันไทยชนะ ให้กรอกข้อมูลการเดินทางแทน พร้อมกับต้องกรอกข้อมูลเดินทางข้ามจังหวัด-ข้ามเขตผ่านเว็บไซต์ “หยุดเชื้อ เพื่อชาติ” https://covid-19.in.th/ ในพื้นที่ควบคุมสูงสุดและเข้มงวด เพื่อให้เกิดความปลอดภัย และลดความเสี่ยงจากการแพร่ระบาดของไวรัสโควิด-19 สําหรับประชาชนที่ต้องการเดินทาง สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รัฐบาลยินดี “วิว” กุลวุฒิฯ นักแบดมินตันไทย ได้รองแชมป์โลกแบดมินตันชายเดี่ยวคนแรกของไทย พร้อมชื่นชมนักกีฬาแบดมินตันทุกคนที่ร่วมการแข่งขันมีส่วนสร้างชื่อเสียงให้ประเทศ
วันอาทิตย์ที่ 28 สิงหาคม 2565
รัฐบาลยินดี “วิว” กุลวุฒิฯ นักแบดมินตันไทย ได้รองแชมป์โลกแบดมินตันชายเดี่ยวคนแรกของไทย พร้อมชื่นชมนักกีฬาแบดมินตันทุกคนที่ร่วมการแข่งขันมีส่วนสร้างชื่อเสียงให้ประเทศ
รัฐบาลยินดี “วิว” กุลวุฒิฯ นักแบดมินตันไทย ได้รองแชมป์โลกแบดมินตันชายเดี่ยวคนแรกของไทย พร้อมชื่นชมนักกีฬาแบดมินตันทุกคนที่ร่วมการแข่งขันมีส่วนสร้างชื่อเสียงให้ประเทศ
วันนี้ (28 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า รัฐบาลแสดงความยินดีและชื่นชม "วิว" นายกุลวุฒิ วิทิตศานต์ นักแบดมินตันไทย มืออันดับ 17 ของโลก ที่ได้เข้ารอบชิงชนะเลิศในการแข่งขันแบดมินตันชิงแชมป์โลก (2022 BWF World Championships) ณ กรุงโตเกียว ประเทศญี่ปุ่น
ถึงแม้ว่าวิวจะไม่สามารถเอาชนะ วิคเตอร์ อเซลเซ่น มืออันดับ 1 ของโลก จากเดนมาร์ก ในการแข่งขันรอบชิงชนะเลิศได้ โดยแพ้ไป สองต่อศูนย์เซต ด้วยคะแนน 21 ต่อ 5 และ 21 ต่อ 16 ทําให้ได้รับตําแหน่งรองชนะเลิศในรายการนี้ อย่างไรก็ดี วิวถือเป็นอีกประวัติศาสตร์ของนักกีฬาแบดมินตันชายเดี่ยวคนแรกของไทย ที่สามารถผ่านเข้าสู่ในรายการแข่งขันชิงแชมป์โลกได้สําเร็จ
รวมทั้ง “เอิร์ธ-ปอป้อ" พุธิตา สุภจิรกุล กับ ทรัพย์สิรี แต้รัตนชัย สามารถคว้าเหรียญทองแดงในการแข่งขันครั้งนี้ได้สําเร็จ เป็นอีกหนึ่งคู่จากไทยรวมทั้งถือเป็นนักแบดมินตันหญิงคู่แรกในประวัติศาสตร์ ทั้งนี้ ปอป้อ ทรัพย์สิรี แต้รัตนชัย ยังเป็นนักแบดมินตันไทยคนแรกที่ได้เหรียญรางวัลจากการแข่งขันชิงแชมป์โลกได้ถึง 3 ครั้ง
นายอนุชาฯ กล่าวว่า การเข้าสู่รอบชิงชนะเลิศ และการต่อสู้จนได้รับเหรียญรางวัลของนักกีฬาไทยในครั้งนี้ สะท้อนให้เห็นถึงความสามารถของนักกีฬาไทยและความร่วมมือของทุกหน่วยงานที่เกี่ยวข้อง ที่ได้พัฒนาศักยภาพต่าง ๆ จนเป็นอีกครั้งที่นักกีฬาไทยสามารถเทียบเท่านักกีฬาระดับโลกได้สําเร็จ ซึ่งรัฐบาลพร้อมให้การสนับสนุนและส่งเสริมทุกประเภทของกีฬา ตามแนวทางการพัฒนากีฬาของประเทศ เพื่อต่อยอดการแข่งขันให้ประสบความสําเร็จในทุกระดับต่อไป
ทั้งนี้ ขอให้นักกีฬาทุกคนที่ได้เข้าแข่งขันในรายการนี้ ภูมิใจในตนเอง เพราะเป็นรายการใหญ่ระดับโลกทุกคนมีส่วนในการสร้างชื่อเสียงให้ประเทศไทยทั้งสิ้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุจิธรรม จับมือ ป.ป.ส. เปิดประมูลนกครั้งแรก คนแห่ประมูลเพียบ ปิดราคานกแก้วบูลแอนด์โกลมาร์คอร์คู่ละ 2 แสน
วันพฤหัสบดีที่ 12 พฤษภาคม 2565
รัฐมนตรีว่าการกระทรวงยุจิธรรม จับมือ ป.ป.ส. เปิดประมูลนกครั้งแรก คนแห่ประมูลเพียบ ปิดราคานกแก้วบูลแอนด์โกลมาร์คอร์คู่ละ 2 แสน
รัฐมนตรีว่าการกระทรวงยุจิธรรม จับมือ ป.ป.ส. เปิดประมูลนกครั้งแรก คนแห่ประมูลเพียบ ปิดราคานกแก้วบูลแอนด์โกลมาร์คอร์คู่ละ 2 แสน ชวนประชาชนร่วมแจ้งเบาะแสยาเสพติด เตือนคนค้าโดนยึดถึงมรดก
เมื่อวันที่ 12 พ.ค. 2565 ที่มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล จ.ประจวบคีรีขันธ์ มีการจัดงานขายทอดตลาดทรัพย์สินยาเสพติด ประเภท นก ห่านและไก่ โดยมี นายสมศักดิ์ เทพสุทิน รมว.ยุติธรรม เป็นประธานเปิดงาน พร้อมด้วย ว่าที่ ร.ต.ธนกฤต จิตรอารีย์รัตน์ เลขา รมว.ยุติธรรม นายวิชัย ไชยมงคล เลขาธิการ ป.ป.ส. นายวิวัฒน์ นิติกาญจนา นายก อบจ.ราชบุรี นางบุญยิ่ง นิติกาญจนา ส.ส.ราชบุรี พรรคพลังประชารัฐ และประชาชนร่วมงาน โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า ตนรู้สึกยินดีที่ได้มาเป็นประธานในการประมูลนกสวยงาม ห่านและไก่ชน ซึ่งถือเป็นครั้งแรกของประเทศไทยที่มีการประมูลนก โดยมีจํานวน 14 รายการ รวมทั้งหมด 314 ตัว สําหรับนกที่เป็นไฮไลท์ สําคัญมีถิ่นกําเนิดในแถบประเทศเม็กซิโก และอเมริกาใต้ คือ นกแก้วบูลแอนด์โกลมาร์คอร์ ซึ่งเป็นสียอดนิยม มี 6 ตัว และนกสายพันธุ์กระตั้วกาล่า จํานวน 6 ตัว ที่มีถิ่นกําเนิดจากออสเตรเลีย โดยการประมูลครั้งนี้คาดว่าจะได้ไม่ต่ํากว่า 2 ล้านบาท ตนต้องขอบคุณทุกท่านที่มาร่วมประมูล เพราะเงินตรงนี้จะเข้าสู่กองทุนฯ ปปส. เพื่อทําภารกิจในด้านการป้องกันและปราบปรามยาเสพติด และบําบัดผู้ติดยา โดยของที่จะมาเปิดประมูลต่อจากนี้จะมีมากขึ้น เพราะเป็นทรัพย์สินจากยาเสพติด ที่ประมวลกฎหมายยาเสพติดใหม่เราเน้นที่การยึดทรัพย์
นายสมศักดิ์ กล่าวอีกว่า ขอเชิญพี่น้องประชาชนมาช่วยกันแจ้งเบาะแส เพื่อรับเงินรางวัลนําจับ 5% จากมูลค่าทรัพย์ที่ยึดได้ ซึ่งเราเตรียมไว้สูงถึง 500 ล้านบาท อยากให้ประชาชน มีส่วนร่วมในการปราบปรามยาเสพติด โดยสามารถแจ้งเบาะแสยาเสพติดมาที่สายด่วน ป.ป.ส. 1386 เราต้องทําให้คนที่ค้ายาอยู่ไม่ได้ แม้แต่ผู้ต้องขัง อยากจะมาเป็นสายเราก็มีรางวัล วันนี้เราต้องช่วยกัน และต้องขอเตือนผู้ค้ายาให้เลิกเสียตั้งแต่ตอนนี้ เพราะการยึดทรัพย์นั้นรุนแรง แม้แต่มรดกเราก็สามารถยึดได้ ตามมูลค่ายาเสพติดหรือแวลูเบท
"ผมขอยืนยันตามแนวทางของนโยบายรัฐบาล พลเอกประยุทธ์ จันทร์โอชา นายกรัฐมนตรี จริงจังกับการปราบปรามยาเสพติด และได้ทําเป็นนโยบายสําคัญลําดับต้นๆ ซึ่งแม้ว่า รมว.ยุติธรรมจะเปลี่ยน แต่แนวทางการปราบปรามยาเสพติดแบบนี้จะดําเนินต่อไป"นายสมศักดิ์ กล่าว
สําหรับไฮไลท์ของการประมูล นกแก้วบูลแอนด์โกลมาร์คอร์ จํานวน 2 ตัว ราคาเริ่มต้น 40,000 บาท มีผู้ประมูลไปด้วยราคา 208,000 บาท ซึ่งมีผู้ประมูลเหมาไปทั้งหมด 6 ตัว มูลค่ารวม 515,000 บาท